જૉર્જ કહે છે કે બાળકોમાં ભેદભાવ કરવાની ક્ષમતા નથી હોતી. આજ કારણે શરૂઆતમાં જે સાથી બાળકો તેમનો મજાક ઉડાવતા હતા એજ બાળકો સમય જતા જૉર્જના ખાસ મિત્રો બની ગયા. જૉર્જના મિત્રો રમતના મેદાનમાં પણ તેમનું ધ્યાન રાખતા એટલું જ નહીં તેઓ જૉર્જને સાથે રમવા માટે પણ પ્રોત્સાહિત કરતા. મિત્રો તરફથી મળી રહેલા સહકાર અને માતા પિતાના વિશ્વાસને કારણે જૉર્જનો આત્મવિશ્વાસ વઘ્યો. આજ કારણે 16 વર્ષની ઉંમરે તેમણે એકલાએ ટ્રેનમાં મુસાફરી કરી.